मधुबनी : प्रसिद्ध साहित्यकार बैद्यनाथ मिश्र यात्री केर 102 म जयंतीपर मैथिली साहित्यक आ संस्कृति मंच द्वारा 11 जूनकेँ एक गोट संगोष्ठी संग कवि सम्मेलनक आयोजन कएल जाएत। आयोजनक सफलता लेल आदर्श नगरक प्राथमिक विद्यालयमे समितिक सदस्य लोकनिक बैसार भेल, जेकर अध्यक्षता डा॰ हेमचन्द्र झा केलनि। समितिक सचिव दिलीप कुमार झा जानकारी देलनि जे एहि कार्यक्रममे कतेको ठामक साहित्यकार, कवि आ मैथिली प्रेमी भाग लेता। समारोहक मुख्य अतिथि वरिष्ठ समीक्षक डा॰ रमानंद झा रमण हेता। बैसारमे कुलाधारी सिँह, जीवछ ठाकीर, अनिल ठाकुर, सुमन झा संगे बहुतो लोक उपस्थित छलथि। 